CELEX: 62021CN0778
Language: fi
Date: 2021-12-14 00:00:00
Title: Asia C-778/21 P: Valitus, jonka Euroopan komissio on tehnyt 14.12.2021 unionin yleisen tuomioistuimen (laajennettu yhdeksäs jaosto) yhdistetyissä asioissa T-344/19 ja T-356/19, Polisario-rintama v. neuvosto, 29.9.2021 antamasta tuomiosta

14.3.2022   
            
            
               FI
            
            
               Euroopan unionin virallinen lehti
            
            
               C 119/22
            
         
      Valitus, jonka Euroopan komissio on tehnyt 14.12.2021 unionin yleisen tuomioistuimen (laajennettu yhdeksäs jaosto) yhdistetyissä asioissa T-344/19 ja T-356/19, Polisario-rintama v. neuvosto, 29.9.2021 antamasta tuomiosta
      (Asia C-778/21 P)
      (2022/C 119/29)
      Oikeudenkäyntikieli: ranska
      
         Asianosaiset
      
      
         Valittaja: Euroopan komissio (asiamiehet: A. Bouquet, F. Castillo de la Torre ja A. Stobiecka-Kuik)
      
         Muut osapuolet: Saguia el Hamran ja Río de Oron vapautuksen kansallinen rintama (Polisario-rintama), Euroopan unionin neuvosto, Espanjan kuningaskunta, Ranskan tasavalta, Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre, Chambre des pêches maritimes de l’Atlantique Sud
      
         Vaatimukset
      
      Valittaja vaatii, että unionin tuomioistuin
      
                  —
               
               
                  kumoaa valituksen kohteena olevan tuomion tuomiolauselman 1 ja 2 kohdan ja tämän seurauksena:
               
            
                  —
               
               
                  hylkää Polisario-rintaman ensimmäisessä oikeusasteessa nostaman kanteen, tai jos unionin tuomioistuin katsoo, että asiaa ei voida tässä vaiheessa ratkaista, palauttaa sen unionin yleiseen tuomioistuimeen
               
            
                  —
               
               
                  velvoittaa Polisario-rintaman korvaamaan kaikki oikeudenkäyntikulut molemmissa oikeusasteissa.
               
            
         Oikeudelliset perusteet ja pääasialliset perustelut
      
      
                  —
               
               
                  Ensimmäinen valitusperuste perustuu oikeudellisiin virheisiin, jotka koskevat sitä, että Polisario-rintama ei voi olla asianosaisena oikeudenkäynneissä
               
            
                  —
               
               
                  Toinen valitusperuste perustuu oikeudellisiin virheisiin, jotka koskevat sitä, että asia ei koske Polisario-rintamaa suoraan
               
            
                  —
               
               
                  Kolmas valitusperuste perustuu oikeudellisiin virheisiin, jotka koskevat sitä, että asia ei koske Polisario-rintamaa erikseen
               
            
                  —
               
               
                  Neljäs valitusperuste perustuu oikeudellisiin virheisiin, jotka koskevat tuomioistuinvalvonnan laajuutta, toimielinten harkintavaltaa ja tarvetta ottaa huomioon ilmeinen virhe; sitä, ettei edellytyksenä ole Länsi-Saharan kansan suostumus; sitä, että omaksuttu suostumuksen käsite on liian suppea ja teoreettinen, että on katsottu, että kuulemismenettely, jolla hankittiin puoltava kanta, ei ollut riittävä, ja sitä, että sopimuksesta koituvia hyötyjä koskeva arviointi on hylätty; sitä, että Polisario-rintaman on katsottu olevan yksikkö, jonka tehtävänä on ilmaista tällainen suostumus, ottaen huomioon sen säännöistä johtuvat rajoitukset ja sen, että se edustaa kyseistä väestöä rajoitetusti
               
            
                  —
               
               
                  Viides valitusperuste perustuu oikeudellisiin virheisiin, jotka koskevat sitä, että unionin toimen pätevyyden arvioinnissa ei voida vedota kansainväliseen tapaoikeuteen.